Койгорт район

**Койгорт район** () — веськӧтлан юкӧт Коми Республикаын, республикалӧн 15 районісь ӧтік. 

Веськӧтлан шӧрин – Койгорт посадын. Койгортсянь Сыктывкарӧдз 196 км.

Районыс аркмӧтӧм 1949' юнь 7' лунӧ.

## География
Койгорт районыс 10.415,7 км² ыжда. Сія куйлӧ Коми Республика лунвыв-рытвылын, Сыктыв ю катытын. Койгорт мукӧт межаасьӧны асыввылын – Перем ладорись Коми кытш, лунвылын – Киров лапӧв, рытвылын – Луздор район, ойвылын – Сыктыв да Сыктывдін районнэз.

Невна не быдӧс муыс вӧрсялӧм. 

Колана шедтассэз: сотчан сланеччез, фосфориттэз, торф, керамзит да кирпич сёйез, строитчан да кварца лыаэз, муувтся ваэз. Эм мымдакӧ зарни да алмаззэз. Ӧні кошшӧны газ да мусир. 

## История
Медваж оланіннэз – посаддэз Ужга (1490), Койгорт (1586) да Грива (1586). Эна оланіннэз аркмисӧ ӧнія Койгорт район му вылын XII-XIII веккезӧ. Рочму дынӧ ӧтлаӧтӧм бӧрын перво вӧлі лӧсьӧтӧма Ужга волось, сэсся Койгорт да Грива лоисӧ торья волоссезӧн. 

1757' годӧ осьтӧмась домна вылын уджалан заводдэз Кажымӧ да Нюдзпоскаӧ, кӧднӧ подналісӧ 1923'-24' воэзӧ.

1929' годӧ Койгорт пырӧ виль осьтӧм Сыктыв районӧ, а 1949' июнь 7' лунӧ РСФСР-ись Медвылісь Советлӧн Президиум аслас указӧн аркмӧтӧма Койгорт район. 

Район аркмӧм бӧрын кӧзяйствоыслӧ подӧн пыр вӧлі вӧрлэдзӧм. 1936' годӧ лӧсьӧтісӧ вӧрпромхоз Койгортӧ, а 1942' – Кажымӧ. 1970' годӧ нійӧ ӧтувтісӧ, лоис ӧтласа Койгорт вӧрпромхоз, кӧда 1998' октябсянь шусьӧ ООО "Койгорт вӧркомбинат". 

1949' во кежӧ му-видз уджалӧмын ноксисӧ 25 жебиник колхоз. 1959' январ 1' лунӧ нійӧ ӧтлаӧтісӧ да лӧсьӧтісӧ «Койгорт» совхоз, кӧда 2002' январ 1' лунсянь шусьӧ СПК «Койгорт».

### Районын юралісö
 

## Отир
Олӧны 9,3 сюрс морт. 2002' вося гижӧтӧм дырни оліссез коласын татӧн вӧлі 48,0% роччез, 40,0% комиэз, 4,3% украинса, 2,8% немеччез да 1,0% беларуссэз. Йӧзыслӧн тшӧкыта 1,1 морт/км². Томмез (14-сянь 30-ӧдз годдэзсяӧсь) районас 2,5 сюрс морт.

## Политика да веськӧтлӧм
Район вылын юралісьыс – Перепаденко Юрий Алексеевичч (2011' мартсянь). Веськӧтланыслӧн адрес: 168170, Койгорт район, Койгорт посад, Мир туй, 7. Факсыс (82132) 914-00. 

## Янсалӧм
Койгорт район ӧні янсӧтӧма 10 посадму вылӧ:

Одзжык посадмуэз туйӧ вӧлісӧ сельсоветтэз.

## Оланіннэз
Ӧні Койгорт районын 21 оланін: куим посад, куим грезд (деревня) да посадчужӧма 15 посёлок.

## Экономика
Районын пасйӧма 136 уджаин да аркмӧтӧмин. Эшӧ 124 уджбергӧтісь олӧны туйдӧтвывся чужӧм аркмӧттӧг.

Берсяторресӧ лэдзӧны 48 кӧзяйствуйтан субъект (35% ӧтласа лыдісь), кысъялан сфераын – 88 (65%). Медуна уджаиныс пасйӧма вузасянын да отир верданын (16%), му-видз уджалан да вӧрлэдзан кӧзяйствоын – 14 (10%), берся керӧтӧмын – 14 (10%).

Береся керӧтан сферасӧ аркмӧтӧны пукерӧтан да сёян лӧсьӧтан, шоныт да ва лэдзан, нуан да янсӧтан юкӧттэз.

Вӧрлэдзӧм пыр вӧлі и эм районас кӧзяйстволӧ подӧн. Уджалӧны вӧрвидзаннэз Койгортын и Кажымын.

## Культура
Койгорт районын ӧні уджалӧ Асдор музей, 5 киномыччалан, 12 клуб, 16 библиотека да 27 лыддьӧтанін.

Библиотекаэз уджалӧны Койгорт ЦБС борд увтын. Медбурӧн лыддисьӧ Челядь понда шӧрӧт библиотека Койгортын.

Быд год лӧсьӧтӧны гажжез: «Иллялун», «Зымгыштам», «Карвуджӧмись стречалун», «Роч кыдз». Район чужан лун кежӧ чулӧтӧны музыка сьӧрті фестиваль «Койгорт гожум», эм торья фестиваль челядь понда.

Фольклор видзан группаэз коласісь медбура тӧдсаӧсь «Гора Ань» (Гриваись), «Сударушки» (Подзись)

## Велӧтан
Койгорт районын эм 11 школа, кытӧн велӧтчӧны 1066 и велӧтӧны 151 морт. 

Шӧрӧт школаэз куима, под школаэз – сизима, пондӧтчан школа – ӧтік. 

Учӧтжык челядь олӧны 11 челядь садын да яслиын. 

Эм и содтӧт велӧтан куим керку, ны коласын Челядь понда музыка сьӧрті школа Койгортын.

## Спорт
Койгорт районын 12 спортзал да 14 спортыб. Эм быдса спорткомплекс Койгорт посадын. 
Быд год районас лӧсьӧтӧны 30-ся унажык вермасьӧм быдкодь спорт юкӧтын. Республика тшупӧтын медбур результаттэз шедтісӧ медбӧря годдэзӧ гирялэбтіссез, волейболӧн орсісь ныввез да шахматисттэз. 

Ужгаись спорт сьӧрті мастер Турышев Александр Михайлович – бура тӧдса гирялэбтісь, спортасьӧ 1976 годсянь. Сія 10-ісь лоис Коми Республикаын чемпионӧн, шедтіс «Ладӧг кубок», куимись босьтліс приза места Рочму тшупӧта вермасьӧмын посадісь спортсменнэз коласын, кимись вӧлі призёрӧн Рочму Ойвыв-Рытвыв чемпионатын.

## Ыстісяннэз


## Ӧшмӧссэз
* Койгорт районісь веськӧтланлӧн сайт 
* Койгортлӧн сайт parma.ru сервер вылын
* Койгорт отирлӧн сайт
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5